
S'ha analitzat la textura dels còdols de la platja des Codolar, Eivissa, a partir del 
mostreig de quatre seccions de la platja. A cada secció s'han pres mostres de la 
berma superior i de la inferior, totalitzant el mesurament de 400 còdols. S'han 
analitzat la distribució dels còdols, la seva mida 1 la seva classificació. La forma dels 
còdols s'ha parametritzat a partir del diagrama de Zingg, l'índex d'Arrodoniment de 
VVadell, la màxima projecció de Esfericitat i l'índex Oblat-Prolat. El resultat mostra 
una clara gradació de sud-est a nord-oest tant en la grandària com en el arrodoniment 
i la esfericitat dels còdols. Això en indica clarament que la seva font d'alimentació 
són els despreniments del cap Falcó, i que el seu transport es produeix per deriva 
litoral envers el nord-oest. El resultat és la formació d'una barra litoral que fins i tot 
presenta formes atribuibles a ventalls d’overwash, que juntament amb ventalls 
al-luvials delimiten una zona humida, que a l'actualitat ocupen les Salines d'Eivissa. 
Paraules clau: Eivissa, platja d'es Codolar, platja de còdols, anàlisi granulomètric, 
deriva litoral. 


MORPHOGENESIS AND DYNAMIC OF ES CODOLAR BEACH (IBIZA, 
BALEARIC ISLANDS). The texture of the Es Codolar gravel beach, South of Ibiza, 
was analyzed from samples in four sections of the beach. In each section two samples 
have been taken: one from the upper berm and another from the lower one. A total of 
400 pebbles and cobbles were measured. The distribution of shingles, their grain size 
and sorting have been analyzed. Shingle shape has been parameterized trough the 
Zingg diagram, the Wadell roundness index, the maximum projection of sphericity 
and the Oblate-Prolate Index. The results show a clear gradient both in grain size, 
roundness and the shingles sphericity from Southeast to Northwest. This clearly 
indicates that the source of sediment supply are located at Cap Falcó detachments, 
Transport is produced by long shore drift towards the Northwest and he result is the 
formation of a shingle barrier that closes a wetland that nowadays currently occupy 
by the Salinas of Ibiza. 

Introduccio 


Els estudis sobre les platges formades 
per còdols ha estat molt menor si es 
compara amb el de platges d’arenes. La 
seva importància econòmica 1 social, també 
fa que el seu estudi no sigui tan rellevant 
com els dels litorals arenosos. En el cas de 
l'arxipèlag Balear amb prou feines s'han 
realitzat estudis sobre les platges de còdols, 
excepte el cas d'una platja, es Coll Baix 
(Alcúdia), al nord de Mallorca (Espinosa 1 
Martínez, 2007). 

A les platges de còdols, la mida de la 
platja, així com la forma de les partícules 
són aspectes importants per determinar la 
resposta als processos derivats de l'acció de 
l'onatge (Jennins 1 Shulmeister, 2002). Per 
tant, la forma de les partícules sedimen- 
tàries pot donar informació important sobre 
la història 1 evolució de l'àmbit d'estudi, el 
qual es pot arribar a comprendre a partir de 
la seva anàlisi textural. La textura es 
refereix a les característiques físiques dels 
sediments, fonamentalment a la mida 1 la 
forma. El principal objectiu del seu estudi 
és determinar l'ambient 1 les condicions de 
deposició dels sediments, sota el supòsit 
que els processos físics que afecten a les 
partícules deixen la seva empremta carac- 
terística sobre elles. 


Àrea d'estudi 


La zona d'estudi es situa al sud de l'illa 
d'Eivissa (Balears) (Fig. 1), en una barra 
litoral envoltada de promontoris calcaris. 
Actualment aquests relleus estan units 
mitjançant una plana al-luvial d'escassa 
pendent formada per materials plistocens. 
El subsòl d'aquesta plana està compost per 
margues cretàciques (García et al., 2009). 
Cap al nord, els vessants sud-orientals 


d'aquestes elevacions estan entapissades 
per un sistema de ventalls al-luvials 1 cons 
de dejecció. 

A la zona distal d'aquests dipòsits de 
vessant, 1 enllaçats amb els dipòsits de 
plana al-luvial, es troben unes salines, que 
van ser explotades, per primera vegada pels 
cartaginesos, a partir de l'any 600 aC 
(Planells, 1999) i fins a l'actualitat. 

La zona des Codolar és una platja de 
còdols que s'estén al llarg de 3 km entre el 
puig des Falcó al sud-est 1 sa Caleta al nord- 
oest. Tanca al seu interior una zona humida, 
totalment antropitzada des d'època fenícia 
en el seu sector meridional i que actualment 
formen les Salines d'Eivissa. 

Morfològicament es tracta d'una barra 
de còdols d'amplitud mitjana de 40 m 1 
potència variable, formada per diferents 
barres superposades, desproveida de 
vegetació, 1 que arrenca a la base dels 
penya-segats del Puig des Falcó al sud 1 que 
s'estén cap al NNVV. 

El clima marítim a què està exposada la 
platja presenta un onatge de major 
freqüència i intensitat de component SW, 1 
que impacta amb un cert angle sobre la 
platja, de manera que hi ha un predomini de 
deriva litoral en sentit NNW (Ports de 
l'Estat). El 86% de l'onatge té una alçada 
inferior a 1m (Hs) 1 només el 3.7% supera 
els 2 m d'alçada, amb un període tipus de 4 
s, 1 inferior a aquest valor en el 55% dels 
casos (Fig. 1). Els temporals de major 
impacte sobre la platja tenen lloc entre els 
mesos d'octubre 1 abril. 


Objectius 


Els objectius més importants s'han 
focalitzat en la caracterització de la textura 
del sediment i, a partir de l'anàlisi de tipus 
morfoscòpic, determinar les implicacions 

Fig. 1 Localització de l'àrea d'estudi 1 dades de l'onatge corresponents al Node HIPOCAS 1815 de la 
Xarxa Ports del Estat (Font: Puertos del Estado). 
Fig. 1. Location of the study area and wave data for the 1815 HIPOCAS Node of Harbors of the State 


Network (Source: Puertos del Estado). 

d'aquesta en la dinàmica des Codolar, així 
com establir una hipòtesi de la seva 
formació 1 evolució. 


Metodologia 


S'han pres mostres en 8 estacions (50 
clastes per estació), situades sobre quatre 
perfils de platja, de manera que es van 
mesurar un total de 400 còdols. Una estació 
correspon a la berma superior 1 l'altra a la 
berma inferior (Fig. 2 1 3). En cadascuna 
d'elles, es van utilitzar malles de 25 1 50 cm, 


en funció de la mida dels clastes continguts 
en el seu interior. De cada còdol s'han 
mesurat els tres eixos principals (curt, mitjà 
i llarg). 


Mida de gra 

La mida de gra és la característica 
bàsica de tot sediment i ens parla de la 
competència del seu transport. Per tal de 
definir la mida de gra amb còdols de 
centimètrics a decimètrics, s'ha utilitzat la 
longitud de l'eix intermedi de cada element. 
A partir d'aquestes dades s'han definit els 
paràmetres estadístics descriptius de més 





Fig. 2. Perfil de platja de Cap Falcó, extrem SE des Codolar 1 lloc d'una de les zones de mostreig. 
Vegis una persona dins del cercle com escala. Al requadre inferior dret s'observa la malla amb la que 


s'han mesurat els còdols. 


Fig. 2. Profile of Cap Falco beach, SE of es Codolar, and place of one of the sampling areas. Note 
the human scale in the circle. In the lower right a screen for shingle pebbles measuring is shown. 

Fig. 3. Situació dels punts de mostreig 1 diagrama on es mostra l'arrodoniment dels còdols. 
Fig. 3. Location of sampling points and diagram showing the roundness of the pebbles. 


trascendència: mitjana, mediana, granoclas- 
sificació o sorting, la desviació del calibre 
respecte de la mitjana o la kurtosis o la 
moda o mida més frequent. 


Morfologia del gra 

La morfologia del gra és també una 
propietat fonamental de les partícules 1 pot 
proporcionar informació important sobre la 
història del sediment. De la mateixa manera 
que el calibre mitjà del clast, la forma es 


pot representar 1 abordar amb diferents 
criteris 1 escales semi-quantitatives (Cheel, 
2005). Per al present estudi es descriuen a 
continuació tres de les expressions de la 
morfologia del gra: 


Arrodoniment. L'arrodoniment d'una partí- 
cula es refereix al grau de curvatura (o 
angulositat) de les vores d'una partícula, 
aportant informació de la distància del 
transport 1 de l'energia d'aquest. El mètode 

Fig. 4. Diagrama de Zingg mostrant la classifi- 
cació de la forma de les partícules sedimentàries 
1 la seva terminologia (Cheel, 2005). 

Fig. 5. Zingg diagram showing the classification 
of the shape of sedimentary particles and their 
terminology (Cheel, 2005). 


més apropiat per determinar l'arrodoniment 
d'un clast es pot definir com la relació dels 
radis de curvatura mitjana de les cantonades 
d'un gra en relació al radi més gran del 
cercle inscrit dins de la partícula. Es 

conegut com Index d’Arrodoniment de 
VVadell (Wadell, 1932, 1933, 1935). El 
valor maxim és d'un, que equival al maxim 
arrodoniment. 


Esfericitat. Es pot definir com la mesura 
del grau en què la forma d'una partícula 
s'aproxima al d'una veritable esfera. Una 
esfera té una esfericitat amb un valor d'un 1 
les partícules amb altres formes tenen un 
valor inferior a un. No només descriu un 
aspecte de la forma d'una partícula, sinó 
que pot ser útil per comprendre altres 
propietats de la mateixa, com ara la seva 
velocitat de sedimentació. 


L'índex de forma de Zingg. Es un dels 
mètodes més comuns per determinar 
l'aspecte geomètric espacial d'una partícula 
1 està basat en les proporcions de L, I i S 
(eixos llarg, intermedi 1 curt respecti- 
vament). La Fig. 4 ens mostra el diagrama 
de Zingg (Zingg, 1935) que defineix quatre 
tipus 1 proporciona termes per descriure la 
forma dels còdols en funció de les relacions 
dels eixos d'aquests (laminar, prolat, 
discoidal 1 esfèric) basades en les raons I/L 
i S/I. 


Sistena dunar 


| I | 
50 til ral} Bieri 


Fig. 5 Perfils transversals de la platja des Codolar. Es veu la disminució en alçada 1 volum entre Cap 
Falcó (perfil més oriental) 1 sa Caleta (el més occidental), així com una certa suavització. 

Fig. 5. Cross sections of es Codolar beach. We can see the decrease in height and volume between 
Cap Falco (southernmost profile) and sa Caleta (the most northerly) as well as some profile 


smoothing. 

La determinació de la forma del clasts es 
realitza —plotejant ambdós valors al 
diagrama. La forma dels còdols definida pel 
diagrama de Zingg, és en gran mesura 
independent de l'esfericitat. 

El diagrama de Zingg es presenta com a 
eina per a la descripció de les partícules, 
però no tracta adequadament els aspectes 
hidrodinàmics de la forma. Sneed i Folk 
(1958) van proposar un altre paràmetre 
conegut com Projecció Màxima d'Esfe- 
ricitat (PME). Es defineix com la relació de 
l'àrea de la secció transversal màxima del 
volum de l'esfera equivalent a l'àrea 
màxima de secció transversal de la partícula 
en Sí. 

Aquestes característiques tenen un 
important significat per a l'estudi dels 
efectes del transport dels clastes des de 
l'àrea font 1 assenyalen la modificació dels 
grans angulosos a diverses formes, per 
abrasió, solució 1 selecció per corrent. 

Les dades s'han analitzat mitjançant un 
full de càlcul a partir del qual s'han obtingut 
els següents índexs: paràmetre de Zingg, 
forma de la partícula, esfericitat de VVadell, 
Paràmetres de forma de Folk, Projecció 
Màxima d'esfericitat i Índex Oblat-Prolat. 

Per caracteritzar la barra des Codolar 1 
situar les diverses estacions es van realitzar 
quatre perfils de platja mitjançant la 
utilització d'un pantòmetre proveit d'un 
clinòmetre digital (Figs. 3 15). 


Resultats 


Els resultats obtinguts en l'anàlisi 
textural efectuat es recullen a la Fig. 6 1 
s'analitzen a continuació: 


Mida de gra 

La mida de gra dels còdols analitzats 
(Fig. 6) presenta una clara evolució des del 
perfil més septentrional (sa Caleta, moda de 


35 mm a la berma superior i de 20 a la 
berma inferior), fins al més meridional (cap 
Falcó, moda de 200 mm a la berma superior 
i de 120 mm a la inferior). Tan sols, 
existeix una anomalia en aquesta tendència 
1 és el cas de la berma inferior del perfil de 
ses Salines. Aquest fet requereix una 
interpretació especifica relacionada amb la 
dinàmica dels despreniments del penya- 
segat de cap Falcó i del seu transport vers el 
Nord, primer, 1 el NNW després. 

Altres paràmetres com són la mitjana, la 
mediana i el sorting presenten igual 
evolució amb la mateixa excepció de la 
berma inferior del perfil de Salines. 

Pel que fa a la kurtosis, no se observa 
cap tendència identificable. 


Índex d'Arrodoniment de Wadell 

La Fig. 7 ens mostra com aquest parà- 
metre incrementa el seu valor des de Cap 
Falcó fins sa Caleta, és a dir, l'arrodo- 
niment augmenta en un sentit de SSE a 
NNW. Els valors de l'arrodoniment són 
relativament més elevats en la berma 
superior (excepte a Salines), i bastant 
similars en totes les estacions. 


Esfericitat 
La mesura d'esfericitat es basa a 
determinar la Projecció de Maxima 


d'Esfericitat (¥) com a representació de la 
equidimensionalidad. A més de ser la millor 
mesura per reflectir el comportament 
hidràulic: de les partícules durant el 
transport (Sneed 1 Folk, 1958, Dobkins 1 
Folk, 1970; Folk, 1974), hi ha una relació 
directa 1 estreta entre Y i la velocitat a la 
qual la particula d'un volum particular es 
diposita en un fluid o roda al llarg d'un llit. 
Les partícules tendeixen a sedimentar 
amb l'àrea de màxima projecció (el pla 
format pels eixos curt 1 intermedi) 1 de 
manera perpendicular a la direcció del 
moviment. Els valors de Y tenen un valor 

Fig. 6. Parametres de mida de gra i de forma. 
Fig. 6. Grain size and shape parameters. 

de 0a 1, on una esfera té un valor d'1, per 
contra, si la partícula és més discoïdal, la ¥ 
tendeix a 0. 

La esfericitat augmenta des cap Falcó 
cap sa a Caleta. És a dir, la màxima 
esfericitat es presenta a sa Caleta seguida de 
Salines i de Cap Falcó, la menor. En 
aquestes estacions l'esfericitat de les dues 
bermes és similar. En canvi, l'estació de 
l'aeroport presenta una esfericitat relati- 
vament alta a la berma superior i baixa a la 
inferior (Fig. 6). 


Analisi de la forma 

L'anàlisi de les partícules ha donat com 
a resultat un diagrama de Zingg per a cada 
estació (Fig. 8). Els mesuraments dels eixos 
ortogonals dels còdols donen com a fruit 
formes que s'identifiquen com: discoïdal, 
esfèrica, laminar 1 cilíndrica. 

Els diagrames mostren una gradació en 
la forma del sediment a mesura que ens 
desplacem de SE a NW. La forma del 
sediment predominant a Cap Falcó és 
cilíndrica en ambdues bermes i en menor 
mesura discoïdal. Per contra, la forma 
esfèrica és amb diferència la que presenta el 
menor percentatge. 

A mesura que ens desplacem cap al 
NNW, aquests valors s'inverteixen 
augmentant de forma notable el valor 
esferoïdal en detriment de les altres formes, 
amb excepció de la forma cilíndrica que 
mostra alts percentatges en totes les 
mostres. Aquests resultats són similars en 
ambdues bermes. 


Esfericitat vs mida de gra 

S'ha comparat l'esfericitat amb la mida 
dels còdols (Fig. 7). El resultat de la 
gràfica, mostra tant en el cas de la berma 
superior com en la berma inferior que 
l'esfericitat augmenta en disminuir la mida 
dels còdols, sent sa Caleta la mostra que 
presenta la major esfericitat 1 la mida més 


petita. Les mostres de Cap Falcó, Aeroport 1 


sa Caleta, presenten una major homo- 
geneïtat, amb valors similars quant a 
grandària i esfericitat en ambdues bermes. 
No obstant això, Salines mostra una gran 
distància entre ambdues bermes, quant a 
grandària (el més elevat). En cap Falcó i en 
sa Caleta, els dos extrems des Codolar, la 
berma superior presenta una grandària de 
còdols una mica major que a la berma 
inferior, mentre que a l'estació d'Aeroport 
les dues bermes presenten grandàries 
similars. Tal 1 com succeeix amb els altres 
paràmetres analitzats, a l'estació de Salines 
hi ha una gran diferència de mida 1 
esfericitat entre les dues bermes (phi -5,17, 
la superior 1 phi -4,63 la inferior) (Fig. 6 1 
7). 


Esfericitat vs. Pindex O-P 

L'Índex de Màxima Esfericitat s'ha 
comparat també, amb l'Índex O-P, 
reflectint-los a la Fig. 9. Tots dos 
parametres son bons indicadors del grau de 
selecció dels còdols. Es pot apreciar un 

Fig. 7. Diagrama on es relaciona l'esfericitat 
front a la mida dels còdols (els cercles 
corresponen a la berma inferior i els quadrats a 
la superior: f, Falcó, s, Salines, a, Aeroport i c, 
Caleta). 

Fig. 7. Diagram which relates the cobble 
sphericity versus cobble size (circles correspond 
to the lower berm and squares to the upper one: 
f. cap Falcó, s, Salines, a, Airport and c, sa 
Caleta). 

Fig. 8. Diagrama de Zingg mostrant la classificació de la forma del sediment. A la part inferior 
esquerra es mostra el percentatge de cada forma. 

Fig. 8. Zingg diagram showing the shape classification of sediment. For each station, in the bottom 
left, the percentage of each form is shown. 


major agrupament dels valors de la berma mateixa estació té els valors més allunyats 
inferior, mostrant un valor negatiu en la entre ambdues bermes. En general 
berma inferior de l'Aeroport. Aquesta presenten una esfericitat mitjana-alta 1 

mostren un agrupament de la majoria d'ells, 
exceptuant els valors extrems de l'Aeroport 
i Cap Falcó, amb una tendència a còdols 
cilíndrics. 


Arrodoniment vs Esfericitat 

La relació entre l'índex d'arrodoniment 
i o l'esfericitat presenta les mateixes 
característiques que ja hem vist amb altres 
relacions (Fig. 10). Els valors de la berma 
superior es presenten més regulars, mentre 
la inferior mostra posicions irregulars per a 
les estacions de Salines 1 Aeroport. 


Discussió i conclusions 


A partir dels resultats podem establir 
una clara disminució en la grandària dels 
còdols des del Cap Falcó vers sa Caleta. 
Aquesta disminució ve acompanyada d'un 
augment de l'Índex d'Arrodoniment de 
VVadell en el mateix sentit SSE-NNVV. Així 
mateix, l'esfericitat augmenta clarament en 
la mateixa direcció, mentre que la forma 

Fig. 9. Diagrama on es compara l'esfericitat, 
front del index O-P (els cercles corresponen a la 
berma inferior i els quadrats a la superior: f, 
Falcó, s, Salines, a, Aeroport i c, Caleta). 

Fig. 9. Diagram which compares the sphericity 
versus O-P index (circles correspond to the 
lower berm and squares to the upper one: f, cap 
Falcó, s, Salines, a, Airport and c, sa Caleta). 

Fig. 10. Relació entre arrodoniment 1 esfericitat 
(els cercles corresponen a la berma inferior 1 els 
quadrats a la superior: f, Falcó, s, Salines, a, 
Aeroport i c, Caleta). 

Fig. 10. Relationship between roundness and 
sphericity (circles correspond to the lower berm 
and squares to the upper one: f, cap Falco, s, 
Salines, a, Airport and c, sa Caleta). 


mostra un augment de les formes 
esfèriques, al costat de la disminució de les 
formes cilíndriques 1 discoidals en la 
mateixa direcció. 

Tot això ha d'obeir a un transport de 
sediment en aquesta mateixa direcció, 
induit per un clima marítim, on l'onatge de 
major altura 1 direcció presenten una 
component majoritària del SVV. D'altra 
banda aquest onatge es veu afavorit per la 
disposició de la costa SSE-NNVV, que 
facilita el transport cap al NNW de la badia 
(Fig. 2). 

Aquesta dinàmica es veu ratificada per 
la batimetria, on apreciem una disminució 
de la profunditat a mesura que ens 
desplacem cap al nord-oest, és a dir cap sa 
Caleta (Fig. 11). La isòbata -10 m es troba a 
200 m lineals des de l'extrem sud de la 
platja (Cap Falcó), mentre que des de 
l'extrem nord es troba a 560 m, més del 
doble de distància, amb una somerització de 
la zona submergida. 

L'increment de l'arrodoniment 1 un 
decreixement en Índex O-P és el resultat de 
l'abrasió causada pel lliscament 1 rodament 

Fig. 11. Batimetria de la zona d'estudi (Font: 
IDEIB). 
Fig. 11. Bathymetry of the study area (IDEIB). 


dels còdols sobre el pendent de la platja, 
tant a la zona de rompents com a la zona de 
batuda de l'onatge (Figs. 6 i 12). 

A la Fig. 12, també es pot apreciar la 
tendència d'ambdues —bermes: larro- 
doniment s'incrementa de sud-est (Cap 
Falcó) cap al nord-oest (sa Caleta), mentre 
l'Índex O-P decreix. Així mateix, el 
material de la berma superior presenta una 
relació esfericitat-mida més elevada que el 
de la berma inferior (Fig. 7). Representa un 
menor moviment de còdols, ja que es veuen 
menys afectats per l'acció de l'onatge, que 
és més efectiu a la zona de batuda (swash 
zone). 

El material que és transportat per la 
deriva litoral procedeix doncs, dels penya- 
segats margo-calcaris del Jurassic superior 
de ses Penyes Roges que constitueixen la 
seva font d'alimentació. Aquests penya- 
segats estan patint un procés erosiu, tant per 
acció de l'onatge ala seva base, que 
provoca la seva inestabilitat, com per la 
seva fracturació per processos distensius a 





la part superior. Tot això contribueix al seu 
desmantellament ien conseqüència a 
assortir de material a la platja des Codolar 
(Fig. 13). Aquest material després s'ha anat 
redistribuint al llarg de la platja per l'onatge 
1 la corresponent deriva, 1 ha desenvolupat 
un cordó litoral que separa el mar de 
l'aiguamoll interior, que posteriorment ha 
facilitat una explotació de sal. 

A mesura que ens desplacem cap al 
nord-oest, l'arrodoniment s'incrementa, de 
la mateixa manera com passa amb 
l'esfericitat (Fig. 10), documentant el sentit 
de la deriva litoral cap sa Caleta. També es 
manifesta en l'increment de còdols esfèrics 
en l'estació de sa Caleta com a resultat de 
processos d'abrasió més dilatats (Fig. 8). 

Fig. 12. Evolució dels index d'arrodoniment 1 de 
l'Oblat-Prolat a la berma superior (a dalt) i a la 
berma inferior (a baix). 

Fig. 12. Evolution of the roundness and O-P 
indexs in the upper berm (upper graph) and in 
the lower berm (lower graph). 

Tant l'arrodoniment com l'esfericitat 
són més elevats en la berma superior a totes 
les estacions, excepte a Salines. Això 
indicaria un major retreballament dels 
còdols que apunta a un més prolongat 
temps d'exposició a la deriva 1 l'onatge. 

Els canvis més importants en 
l'arrodoniment de les partícules, l'esfericitat 
1 la mida, generalment ocorren en les zones 
de transport del sediment més properes a la 
font d'alimentació del sistema. 

Observacions tant al laboratori con en el 
camp, han mostrat com l'increment en 
l'arrodoniment 1 una disminució de la mida 
del còdol, a causa de l'abrasió 1 el desgast, 
tendeix a ser progressiu en el sentit del flux 
(Stanley 1 So, 2006). Aquest comportament 
pot ser extrapolat a aquest sistema. 

Tanmateix, tant en les observacions de 
camp, incloent la fotogrametria, com en 
l'anàlisi textural s'observa una anomalia en 
la tendència general que se situa 
preferentment a l'estació de Salines i que en 
algun cas s'estén a la de l'Aeroport. 

Les hipòtesis que explicarien aquest 
fenomen poden obeir al fet que el procés 
d'ensorrament, retraballament i deriva 
sedimentària no s'hagi produit en un únic 
episodi. Tot indica que un segon o posterior 
esdeveniment hauria tingut lloc 1 que s'està 
manifestant com a mínim fins a l'estació de 
Salines. 

Les dades anomales de l'estació 
Aeroport poden interpretar-se en aquest 
mateix sentit o com a efecte de la 
construcció de les pistes aeroportuàries. Cal 
determinar també, els efectes que un petit 
torrent, avui en dia desviat i canalitzat al 
NNW de les pistes, va tenir o té encara en 
les esmentades anomalies. 

A partir de les dades de camp i la seva 
anàlisi posterior, s'ha elaborat la p ossible 
formació de la platja des Codolar, que es 
mostra ala Fig. 14. Es parteix d'una 
situació inicial on el mar penetrava fins a 





Fig. 13. Vista aèria dels penya-segats de ses 
Penyes Roges, on es pot apreciar una fractura en 
superfície. La mateixa fractura des del penya- 
segat. 

Fig. 13. Aerial view of Penyes Roges cliffs (cap 
Falco), where a fault outcroping in the surface 
can be observed. Close view of the fault on the 


cliff. 


l'interior, quedant la peninsula del cap Falco 
com una illa. A partir de l'erosió del Penyal 
des Puig des Falcó, es comença a aportar 
material al peu del penya-segat 1 l'onatge 
comença a formar una barra de còdols que 
arrenca de la base del mateix i que s'estén 
afavorida per la deriva litoral cap al NNVV. 

Mentrestant, al sector nord, continua 
l'avanç d'un ventall al-luvial en direcció sud 
procedent de la serralada del Puig d'en 
Palleu (García et al., 2009), 1 afavorida per 
la presència de dos torrents que arrosseguen 
material fins al mar (Fig. 1). 

Fig. 14. Model evolutiu de la formació de la platja des Codolar. 
Fig. 14. Evolutionary model of the formation of the shingle beach of es Codolar. 


En el següent episodi, continua l'avanç del 
ventall al-luvial, mentre un nou episodi 
erosiu al Puig des Falco, aporta nou 
material, que al seu torn és de nou 
arrossegat per la deriva litoral. Els perfils 
transversals realitzats en quatre seccions de 


la platja (Fig. 4), també mostren 
unagradació en l'elevació 1 volum de cada 
un d'ells a mesura que ens desplacem cap al 
nord-oest, pero el perfil de Cap Falco, 
mostra, a diferència de la resta, la presència 
de dues crestes, cadascuna de les quals 


F.X. Roig-Munar et al., Morfogènesi i dinàmica de la platja d'es Codolar (Eivissa) 61 


representa episodis diferents d'aportació de 
material. És notable la diferència entre el 
perfil més proper a la font d'alimentació 
(Cap Falcó) i el més allunyat de la mateixa 
(sa Caleta), tant en alçada, en extensió cap a 
terra 1 en la seva suavització. 

Finalment, el ventall 1 la barra de còdols 
s'uneixen per formar una zona humida que 
posteriorment serà antropitzada per formar 
les actuals salines. 

La presència de dos dipòsits eòlics, un 
d'ells desconnectat de la línia de costa (al 
costat del aeroport) 1 a una distància 
superior als 300 m del mar (Martín-Prieto 
et al., 2011), reforça aquesta teoria, d'avanç 
d'un ventall al-luvial procedent de la 
serralada del Puig d'en Palleu i per tant 
d'una paleocosta. 

En definitiva, la formació de la barra de 
còdols està clarament condicionada per la 
font d'alimentació, el puig des Falcó 1 la 
deriva litoral, que transporta 1 modela el 
sediment. 

Finalment, aquest estudi s'hauria de 
completar amb una anàlisi del material a la 
zona submergida, una cartografia 1 anàlisi 
textural de diversos overwash fans ubicats 
entre les estacions de Cap Falcó 1 Salines, 
l'elaboració de nous perfils 1 una presa de 
mostres que abasti tot el perfil de platja, per 
tenir una visió de conjunt més acurada. 

